ناتو-نون باش کاتیبی ینس استولتنبرگ بلژیک-ین پایتاختی بروکسل-ده مودافعه ناظیرلری ایجلاسی‌نین ایلک گونکو اوتوروموندان سونرا مطبوعات کنفرانسی کئچیریب.
مودافعه ناظیرلری‌نین احتیاتلیلیغا و مودافعه‌یه اوز توتدوغونو ایفاده ائدن استولتنبرگ دؤولت و غیری-دؤولت گوجلرینین متفیق‌لری پارچالاماق، ضرر وورماق و بؤلمک اوچون سعی‌لرینی داوام ائتدیردیک‌لرینی وورغولاییب.
استولتنبرگ ناتو-نون عضو‌لرینی هر هانسی بیر تهدیددن مودافعه ائتمه‌یه حاضیر اولدوغونو سؤیله‌ییب.
روسیا-نین آرتان اتم راکت قابیلیتی‌نین گئتدیکجه گئنیشلندیگینی وورغولایان استولتئبرگ مسکو-انین "اتم لفاظی‌سی" ایله بیرلشه‌رک تهلوکه‌لی و ثابت‌لیگی پوزان رول اوینادیغینی قئید ائدیب.
استولتنبرگ "ناتو مودافعه ناظیرلری روسیا‌دان قایناق‌لانان سیناق‌لارا قارشی سیاسی و حربی عنصورلار احاته ائدن بالانس لاشدیریلمیش بیر پاکت حاقیندا راضیلیغا گلدی‌لر. بو چرچیوه‌ده هاوا و راکت‌دن مودافعه‌نی، اننوی ایمکان‌لاریمیزی اینکیشاف ائتدیرمه‌یه و کشفیات و مانورلاریمیزی اویغونلاشدیرماغا قرار وئردیک" ایفاده‌سینی ایشلدیب.
